**Projektas**



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO TVIRTINIMO**

2020 m. birželio 22 d. Nr. SP-184

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 3 dalimi ir 4 dalies 5 punktu, Lietuvos Respublikos Vyriausybės 2020 m. kovo 10 d. nutarimo Nr. 213 „Dėl Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ pakeitimo“, 3.1 papunkčiu*,* Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono savivaldybės administracijos direktoriaus pavaduotojo pareigybės aprašymą (pridedama).
2. Pripažinti netekusiu galios Kėdainių rajono savivaldybės tarybos 2019 m. birželio 28 d. sprendimą Nr. TS-121 „Dėl Kėdainių rajono savivaldybės administracijos direktoriaus pavaduotojo pareigybės aprašymo tvirtinimo“.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Dalius Ramonas Arūnas Kacevičius Rūta Švedienė

2020-06- 2020-06- 2020-06-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO TVIRTINIMO**

2020 m. birželio 18 d.

Kėdainiai

**Parengto sprendimo projekto tikslai:**

Patvirtinti Kėdainių rajono savivaldybės administracijos direktoriaus pavaduotojo pareigybės aprašymą.

**Sprendimo projekto esmė**, **rengimo priežastys ir motyvai:**

Vadovaujantis Lietuvos Respublikos Vyriausybės 2020 m. kovo 10 d. nutarimo Nr. 213 „Dėl Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos Valstybės tarnybos įstatymo įgyvendinimo“ pakeitimo“ 3.1 papunkčiu valstybės ir savivaldybių institucijose ir įstaigose, vadovaujantis šio nutarimo 1.2 papunktyje nauja redakcija išdėstyta Valstybės tarnautojų pareigybių aprašymo ir vertinimo metodika, turi būti parengti ir aprašyti valstybės tarnautojų pareigybių aprašymai.

Vadovaujantis Lietuvos Respublikos valstybės tarnybos įstatymo 8 straipsnio 4 dalies 5 punktu savivaldybės administracijos direktoriaus pavaduotojo pareigybės aprašymą tvirtina savivaldybės taryba.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Bus įgyvendintos Lietuvos Respublikos valstybės tarnybos įstatymo ir Lietuvos Respublikos Vyriausybės nutarimo nuostatos bei patvirtintas naujos redakcijos Kėdainių rajono savivaldybės administracijos direktoriaus pavaduotojo pareigybės aprašymas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir personalo skyriaus vedėjas Dalius Ramonas